Marcy Borders

Marcy Borders (12 de austu 1973 – 24 de austu 2015) fiat una funtzionària stadunidensa chi at traballau po sa Banca de Amèrica de su World Trade Center e est scampada a s'arruta sua in s'interis de is atentaus de s'11 de cabudanni 2001.

Stan Honda, fotògrafu de s'Agence France Presse, at fatu una fotografia de Borders, dessintotu coberta de su prùinu bessiu de s'arruta de is turris, chi apustis est stètia descrita comenti "icònica". Sa màgini est aici meda connota e spainada chi a Borders dd'ant postu "Sa sennora de su prùinu" (The Dust Lady).

 Vida apustis de s'11 de cabudanni 
A su tempus de is atacus, Borders teniat 28 annus e fiat traballendi in su de 81 pranus de sa Turri Nord. At nau chi no at mai arrecuperau su tràuma e at tentu una depressioni po dexi annus. Po nexi de custa s'est lassada cun su sposu, at pèrdiu sa custòdia de is fillus e at incumentzau a impreai alcol e drogas. At nau chi un'acuntessimentu de importu po sanai est stètia sa morti de Osama bin Laden. At arreguau su bistiri chi portàt in sa fotografia.

 In sa cultura 
Sa màgini est bessia un'icona; dd'ant arregordada in artìculus medas de resìnnia apitzus de is atacus de s'11 de cabudanni.

 Sa morti 
Borders est morta de cancru a su stògumu su 24 austu 2015. Sa maladia si-dd'iant dianniosticada in austu 2014 e issa creiat chi custu fessit una cunseguèntzia de su prùinu tòssicu chi iat arrespirau candu su World Trade Center est arrutu.

 Riferimentus 

 Pàginas ligadas 
 The Falling Man
 Impending Death

 Ligòngius esternus 

Categoria:Fotografia
Categoria:Biografias
Categoria:Americanos (USA)